Merkezê Çapemenîya QSDyî bîlançoya xoverdayîşê vera hêrişî yê roja 77ine eşkera kerde û bale ante ke dewleta tirke û çeteyanê ci rojanê peyênan de herêma Eyn Îsayî de amadekarîya hêrişî zêdînaye.
Eşkerayî de derheqê cepheyê Serêkanîyê de ameyî vatene ke artêşa tirke ya îşxalkere û çeteyanê ci hêrişê dewanê Til Hirmil, Ûm Şeîfa, Ebdilheyî û herêmanê Til Temirî û Serêkanîyê kerd. netîceyê hêrişê îşxlakerden de keyeyê sivîlan de xesaro madî ame meydan. Reyna Çeteyan bi çekanê giranan hêrişê bajarekanê Xirbet Beqera, Erîdîyê û Genterî  yê Eyn Îsayî kerd. Netîceyê hêrişî de cayê sivîlan de xesaro madî ame meydan û xeylêk sivîlî mecbûr mendî ke herême ra bar bikerê. QSDyî da zanayene ke konvoyêko gird o leşkerî dewa Xerîca rê ame şawitene û ame vatene ke artêşa îşxalkere amadekarîya hêrişî zêdînaye.
